The Unforgettable Fire
The Unforgettable Fire je četvrti studijski album irskog rock sastava U2. Izdala ga je kuća Island Records 1984. godine. U2 su htjeli krenuti u drugačijem smjeru od snažnog zvuka s njihovog prethodnog studijskog albuma, War (iz 1983.). Doveli su Briana Ena i Daniela Lanoisa da im produciraju album i da im pomognu eksperimentirati s ambijentalnijim i apstraktnijim zvukom. Rezultat promjene smjera je bio dotad najizraženiji u karijeri benda. Ime albuma je referenca na The Unforgettable Fire - umjetničku izložbu o atomskom bombardiranju Hiroshime. Bend je razgledao izložbu u studenom/novembru 1983. za vrijeme War turneje.

Snimanje je počelo u svibnju/maju 1984. u dvorcu Slane, gdje su članovi benda živjeli, pisali i snimali kako bi našli novu inspiraciju. Album je dovršen u kolovozu/augustu 1984. u Windmill Lane studiju. U albumu su prisutni atmosferični zvukovi i tekstove koje je glavni vokal Bono opisao kao "skice". Dvije pjesme u svom tekstu odaju počast Martinu Lutheru Kingu Jr. "The Unforgettable Fire" je dobio većinom pozitivne kritike, a iz njega je izašao njihov dotad najveći hit, "Pride (In the Name of Love)", kao i omiljena pjesma na koncertima "Bad", koja govori o ovisnosti o heroinu. Povodom 25. obljetnice izlaska, posebno je izdanje izdano u listopadu/oktobru 2009.

Popis kompozicija 

Napomene
1995. godine, Mobile Fidelity Sound Lab je remasterirao album i objavio ga kao posebni zlatni CD. Ovo izdanje ima blago različita vremena trajanja, na primjer u produljenoj verziji instrumentala "4th of July", koja je proširena na 2:39.

1985. godine, bend je objavio popratni EP "Wide Awake in America", koji uključuje izvedbe uživo pjesama "Bad" i "A Sort of Homecoming", zajedno s dvije B-strane koje su prethodno bile nedostupne u Sjevernoj Americi.

Osoblje 

U2
Bono – glavni vokal
The Edge – gitara, klavijature, prateći hokal
Adam Clayton – bas gitara
Larry Mullen Jr. – bubnjevi

Dodatni izvođači''
Brian Eno – dodatni vokali i instrumeti
Daniel Lanois – dodatni vokali i instrumeti
Paul Barrett – Fairlight
Chrissie Hynde – prateći vokal u pjesmi "Pride (In the Name of Love)" (spomenuta kao "Mrs. Christine Kerr" u zahvalama na omotu)
Peter Gabriel – vokal u pjesmi "A Sort of Homecoming" (Daniel Lanois Remix)Tehničko osoblje'''
Daniel Lanois – produkcija, inženjering
Brian Eno – produkcija, inženjering
Kevin Killen – dodatni inženjering
Randy Ezratty – pomoćni inženjering
Noel Kelehan – aranžman gudaćih instrumenata
Steve Averill – dizajn omota
Anton Corbijn – dizajn omota, fotografija

Sličnosti  
 Melodija refrena pesme "Pride (In The Name Of Love)" predstavlja osnovu pesme Enriquea Iglesiasa "Can You Hear Me?" in 2007. godine.

Izvori

Vanjske poveznice 

The Unforgettable Fire na U2.com

 

Albumi 1984.
Albumi benda U2